laion/Wikipedia-Exotic huggingface dataset:
זיווג

האם התכוונתם ל... יחסי אישות יחסי אישות (הלכה) שידוך זיווג (אלגברה) זיווג בסיסים זיווג (קבלה) הרבעה
פגיון (כוונת)

"פגיון" (Smart-Shooter SMASH) היא כוונת רובה אלקטרואופטית חכמה הכוללת מערכת בקרת אש ומחשב ירי. הכוונת מגדילה באופן משמעותי את דיוק הירי המבצעי ומשפרת באופן ניכר את אחוזי הקליעה במגוון סוגי מטרות (נייחות וניידות). הכוונת פותחה בשיתוף פעולה על ידי חברת סמארט שוטר הישראלית, החטיבה הטכנולוגית ליבשה ומפא"ת, ונמצאת בשירות צה"ל וצבאות נוספים. הכוונת מורכבת ממצלמה דיגיטלית, צג ליורה, בקר הדק ומחשב ירי שמסוגל להינעל על מטרה בתנועה ולנתח את מהירותה וכן את תנאי הסביבה (מרחק, רוח, לחות) ולהעריך באיזה רגע ובאיזה מצב כדור שיירה הרובה יפגע בה בסבירות של 95%. ברגע שהמחשב מזהה הסתברות פגיעה כזו הוא שולח חיווי ליורה תוך סימון בנקודה אדומה או צלב אדום על צג הכוונת כדי לאפשר ליורה לכוון נכון את הרובה. באמצעות בקר ההדק הכוונת מונעת ירי כאשר המחשב מעריך את סיכוי הפגיעה כנמוך. המצלמה של הכוונת גם מתעדת את הירי ומאפשרת תיחקור מבצעי בעת הצורך. ב-2019 הזמין צה"ל כ-2,000 כוונות "פגיון" עבור חיל הרגלים ויחידות מובחרות בצה"ל. והן מותקנות על גבי רובי השירות מדגמי M4A1 פלאט-טופ ותבור X-95 פלאט-טופ. לוחמי צה"ל עשו שימוש רב בכוונת במהלך מלחמת חרבות ברזל, כאשר כל מחלקת חי"ר כללה לפחות "פיגיוניסט" (לוחם עם הכוונת) אחד. חקר ביצועים של הכוונת העלה שהיא שיפרה את דיוק הירי ב-350%, הן ביום והן בלילה. בעקבות הצלחת הכוונת החליטו בצה"ל לרכוש עוד כוונות פגיון ולצייד בהן גם את כוחות המילואים. ישראל ישראל: צה"ל - יחידות מובחרות בצה"ל וחיל הרגלים. ארצות הברית ארצות הברית הממלכה המאוחדת הממלכה המאוחדת הודו הודו כוונת טלסקופית כוונת השלכה אמצעים אופטיים לנשק קל של צה"ל אתר האינטרנט הרשמי של Smart-Shooter צה"ל משיג יתרון בלחימה טקטית הודות למערכת בקרת אש חדשה לנשק קל, באתר IsraelDefense,‏ 6 במרץ 2018 כל פגיעה בול: הכירו את "פגיון", באתר משרד הביטחון, 13 ביוני 2018 אודי עציון, סמארט שוטר מקיבוץ יגור תספק ללוחמי חי"ר כוונות חכמות בעשרות מיליוני שקלים, באתר כלכליסט, 9 בינואר 2019 אסא ששון, מיכל מור, הפסיכולוגית שמאחורי סמארט שוטר, מבטיחה: "100% פגיעה בנשק פשוט - בכל מטרה", באתר TheMarker‏, 28 באפריל 2021 שגיא כהן, עם כוונת חכמה למטרות נעות, באתר TheMarker‏, 5 בדצמבר 2023 איה חיימוביץ', כוונת הפגיון החדשה שתשנה את פני הקרב, באתר צה"ל, 10 בדצמבר 2023 נווית זומר, כוונת "פגיון" מאפשרת לחיילים בעזה לפגוע במטרה כבר בכדור הראשון. זו האישה שהמציאה אותה, באתר ynet, 23 בדצמבר 2023 Israel's 'Smart Shooter' Revolutionizes World of Military, סרטון בערוץ "i24NEWS English", באתר יוטיוב (אורך: 03:09), 2021 אודי עציון, סמארט שוטר מקיבוץ יגור תספק ללוחמי חי"ר כוונות חכמות בעשרות מיליוני שקלים, באתר כלכליסט, 9 בינואר 2019. יואב זיתון, טילי כתף עוצמתיים מארה"ב ומקלע קטלני: הנשקים שעוברים טבילת אש בעזה, באתר ynet, 28 בנובמבר 2023. "MILIPOL: SMARTSHOOTER to Showcase Combat-Proven SMASH Fire Control Systems". UAS Weekly. 8 בנובמבר 2023. {{cite news}}: (עזרה).
יהדות סלובניה

יהדות סלובניה היא אחת מקהילות יהדות יוגוסלביה המתקיימת בצפון הבלקן, באזור סלובניה של היום. העדויות המוצקות הראשונות להגעה מאסיבית של יהודים לאזור סלובניה הן מהמאה ה-12, חלקם דוברי איטלקית וחלקם פליטי מסעות הצלב. בתקופה זו הוקמו קהילות במריבור, גוריציה, קרניולה וקרינתיה. התפרצות מגפת הדבר במאה ה-14 הביאה לגלי פוגרומים קשים ביהודי סלובניה ובשנת 1515 החל גירוש היהודים מערי סלובניה לכפרים בקצוות המדינה ולהונגריה, איטליה וגרמניה. בתחילת המאה ה-19 נכבש האזור על ידי צרפת בעקבות המלחמות הנפוליאוניות, והיא הקימה את הפרובינציות האיליריות כמדינת חסות (1809–1814). בתקופה זו שימשה ליובליאנה כבירת הפרובינציה והיהודים נהנו משגשוג ופריחה, שנמשכו גם לאחר כיבוש השטח על ידי האימפריה האוסטרו-הונגרית. בשנת 1910 ישבו בסלובניה כ-190 יהודים אשר תחת השלטון האוסטרו-הונגרי נהנו מזכויות משפטיות שלא זכו להן עד אותה העת. בעקבות מלחמת העולם הראשונה הפכה סלובניה לחלק משטחה של יוגוסלביה ובין מלחמות העולם שגשגה הקהילה היהודית בסלובניה בעיקר עקב הגירה למדינה. בתקופה זו נבנו בסלובניה בתי כנסת ובתי ספר יהודיים. תהליך זה נפסק בשנת 1941 עם הכיבוש הגרמני. רבים מיהודי סלובניה נשלחו לאושוויץ-בירקנאו וחלקם נלקחו למחנות ריכוז בשטחי איטליה. היו בין היהודים שהצטרפו לפרטיזנים ולמחתרת הסלובנית. לאחר סוף המלחמה הוקמה קהילה מחודשת בליובליאנה. על פי סקר אחרון משנת 2005, בסלובניה חיו 99 יהודים בשנת 2002. לאחרונה הוקם בית כנסת ומרכז יהודי קהילתי חדש. ב-1999 הוכתר על ידי הקהילה היהודית הרב אריאל חדד לרבה הראשי של המדינה ותפקידו מוכר על ידי הממשלה. הרב חדד הוא שליח חב"ד בטריאסטה שבאיטליה הסמוכה ומגיע לליובליאנה כמה פעמים בחודש. בית הכנסת במריבור מדיה וקבצים בנושא יהדות סלובניה בוויקישיתוף סלובניה, באתר הספרייה היהודית המקוונת צבי רותם, מפנקס הקהילות האבודות: היהודים הכפריים בסלאווניה, דבר, 20 באפריל 1973 התאחדות עולי יוגוסלביה לשעבר בישראל, "נשכחים" – על שואת יהודי יוגוסלביה, באתר Youtube International Religious Freedom Report 2005
שדה מושלם

באלגברה, שדה מושלם (באנגלית: Perfect field) הוא שדה אשר כל הרחבת שדות סופית שלו היא הרחבה ספרבילית. תכונה זו באה לידי ביטוי במשפטים רבים בתורת השדות ובתורת גלואה, בהם מסתמכים על היות שדה הבסיס מושלם. רוב השדות שנבחנים בתורות אלו הם שדות מושלמים. על פי ההגדרה, בכל שדה מושלם כל איבר הוא ספרבילי - הפולינום המינימלי שלו מתפרק לגורמים שונים (מעל סגור אלגברי של השדה), שמספרם הוא כדרגת הפולינום. הסגור הספרבילי של שדה מושלם הוא גם סגור אלגברית. כל שדה ממאפיין 0 הוא מושלם. שדה ממאפיין ראשוני p > 0 {\displaystyle p>0} הוא מושלם אם ורק אם כל איבר בו שווה לחזקה p {\displaystyle p} של איבר אחר, כלומר הומומורפיזם פרובניוס שלו מהווה אוטומורפיזם של השדה. תכונה זו מהווה למעשה את ההגדרה כללית יותר למושלמות עבור אובייקט אלגברי - חוג ממאפיין p > 0 {\displaystyle p>0} נקרא חוג מושלם אם הומומורפיזם פרוביניוס שלו הוא איזומורפיזם חוגים. כל שדה לא מושלם הוא טרנסצנדנטי מעל תת-השדה המינימלי שלו. כאמור לעיל, כל השדות ממאפיין אפס, דוגמת המספרים הרציונליים והממשיים (וכל הרחבה אלגברית שלהם) הם שדות מושלמים. כל השדות הסופיים Z / p {\displaystyle \mathbb {Z} /p} וההרחבות הסופיות שלהם הם שדות מושלמים. השדה Z p ( X ) {\displaystyle \mathbb {Z} _{p}(X)} , שדה הפונקציות הרציונליות מעל השדה Z / p {\displaystyle \mathbb {Z} /p} , הוא שדה לא מושלם. Cohn, P.M. (2003), Basic Algebra: Groups, Rings and Fields שדה מושלם, באתר MathWorld (באנגלית)
גמר הליגה האירופית 2019

גמר הליגה האירופית של עונת 2018/2019 נערך באצטדיון הלאומי של באקו, בבאקו, בירת אזרבייג'ן ב-29 במאי 2019, ובו ניצחה צ'לסי את ארסנל, (שתיהן מהפרמייר ליג) בתוצאה 1-4. הניצחון העניק לצ'לסי את הזכות להתמודד בסופר קאפ האירופי לשנת 2019 מול המנצחת בגמר ליגת האלופות 2019, בין טוטנהאם הוטספר לליברפול, שתיהן גם מהפרמייר ליג. המחצית הראשונה התאפיינה במשחק די מאוזן. צ'לסי הגיעה להזדמנויות של המגן אמרסון פלמיירי והחלוץ הצרפתי אוליבייה ז'ירו, כששניהם נהדפו על ידי שוער ארסנל פטר צ'ך. ארסנל גם היא הגיעה להזדמנויות, אף הייתה מסוכנת יותר, כשגרניט ג'אקה בעט כדור מ-30 מטרים ושפשף את משקוף השער של צ'לסי. למרות הקצב המהיר, אף קבוצה לא הצליחה לכבוש ב-45 הדקות הראשונות, והשריקה למחצית קבעה תיקו 0:0. פחות מארבע דקות אחרי פתיחת המחצית השנייה, צ'לסי הייתה הראשונה לכבוש בגמר. אמרסון פלמיירי העביר כדור עומק לאוליבייה ז'ירו שכבש בנגיחה מול קבוצתו לשעבר, וקבע 1:0 לצ'לסי. כעבור קצת יותר מעשר דקות צ'לסי הצליחה לכבוש את השער השני. אדן הזארד קיבל כדור בתוך הרחבה ומסר רוחבית לפדרו שבנגיעה אחת גלגל לפינה הרחוקה של צ'ך, וצ'לסי עולה ליתרון 2:0 בבאקו. בדקה ה-65 צ'לסי כבשה שער נוסף. פדרו מסר כדור לז'ירו שהיה בתוך הרחבה, והחלוץ הצרפתי הוכשל. השופט שרק לפנדל, ואדן הזארד בעט כדור מדויק לרשת של צ'ך. צ'לסי מובילה 3:0. ארסנל הצליחה למצוא שער מצמק בדקה ה-69 כאשר אלכס איוובי בעט וולה מחוץ לרחבה אל חיבורי השער של צ'לסי. ארסנל מצמקת ל-3:1. עם זאת, כבר כעבור שלוש דקות צ'לסי הצליחה למצוא שער נוסף, כשאיבוד כדור של ארסנל הסתיים בצ'יפ של ז'ירו להזארד שבנגיעה אחת דחק את הכדור לרשת של ארסנל. צ'לסי עולה ל-4:1. עד סיום המשחק ארסנל וצ'לסי הצליחו להגיע לכמה הזדמנויות נוספות, אך לא נכבשו עוד שערים. צ'לסי ניצחה 4:1 את ארסנל וזכתה בליגה האירופית בפעם השנייה בהיסטוריה שלה. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא גמר הליגה האירופית 2019 בוויקישיתוף
פעמון דלת

פעמון דלת הוא פעמון מכני או חשמלי הממוקם מחוץ לדלת הכניסה (בין היתר בדירה, משרד, חנות) המאפשר למבקרים להתריע בפני הדיירים על הגעתם. בבנייני דירות ישנה בדרך כלל מערכת פעמון כפולה - בכניסה ללובי של הבניין, ישנו לוח המכיל את פעמון הדלת של כל הדירות בבניין (לעיתים חייבים להקליד מספר הדירה) ובנוסף ישנו גם פעמון בדלת הכניסה של כל דירה. בדרך כלל, שם המשפחה נכתב על גבי פעמון הדלת. פעמוני הדלת מכילים לעיתים אינטרקום או מערכת וידאו המאפשרת לדיירים לחזות במבקרים מבעוד מועד, על מנת שיוכלו לאמת את זהותם ו/או מטרת הביקור שלהם בטרם פתיחת הדלת בפניהם. כיום הפעמון החשמלי הוא סוג פעמון הדלת הנפוץ ביותר. אחד מסוגי פעמוני הדלת החדישים ביותר כוללת מצלמה מיניאטורית אשר מחוברת לאינטרנט ומאפשרת לבעלי הבית לתקשר עם האנשים שנמצאים מחוץ לדלת הכניסה, גם כאשר הם אינם בבית, באמצעות הטלפון החכם. אינטרקום מקוש דלת מדיה וקבצים בנושא פעמון דלת בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
קיה פגאס

קיה פגאס (באנגלית: Kia Pegas) היא מכונית משפחתית מתוצרת יצרנית הרכב הסינית Dongfeng Yueda Kia (אנ') (שם רשמי: Dongfeng Yueda Kia Motor Co., Ltd, בסינית: 东风悦达起亚汽车), חברת בת של Dongfeng Motor Corporation (אנ') ויצרנית הרכב הדרום קוריאנית קיה אשר מיוצרת משנת 2017 ועד היום בסין. Dongfeng Motor Corporation (אנ') ויצרנית הרכב הדרום קוריאנית קיה שותפים שווים (joint venture). דגם "קיה פגאס" הוצג לראשונה בתערוכת המכוניות הבינלאומית בשאנגחאי, באפריל 2017. 4 דלתות. 5 נוסעים. מנוע קדמי. מנוע בנזין. סוג הנעה: הנעה קדמית. נפח תא מטען - 475 ליטר. דגם "קיה פגאס" משווק בסין מאוגוסט 2017. דגם "קיה פגאס" משווק במצרים משנת 2018. דגם "קיה פגאס" משווק בפיליפינים מ-30 בינואר 2019 בשם "Kia Soluto". מחיר היחידה נע בין 65,000 - 85,000 רנמינבי (אוגוסט 2017, בסין). דגם "קיה פגאס" דגם "קיה פגאס" דגם "קיה פגאס" דגם "Kia Soluto", שנת 2019 המשווק בפיליפינים דגם "Kia Soluto", שנת 2019 המשווק בפיליפינים דגם "Kia Soluto", שנת 2019 המשווק בפיליפינים - מבט לתא הנהג קיה KX3 קיה K4 מדיה וקבצים בנושא קיה פגאס בוויקישיתוף מדיה וקבצים בנושא דגם "Kia Soluto" המשווק בפיליפינים בוויקישיתוף אתר האינטרנט הרשמי של קיה פגאס אתר האינטרנט הרשמי של קיה פגאס קיה פגאס, סרטון באתר יוטיוב דגם "קיה פגאס" carnewschina.com/2017/05/17/new-kia-pegas-sedan-almost-ready-china "קיה פגאס" carnewschina.com/tag/kia-pegas "קיה פגאס" kianewscenter.com/images-and-videos/news/kia-pegas "קיה פגאס" carguide.ph/2019/01/this-china-made-kia-is-one-of-cars דגם "קיה פגאס" kia.com.eg/vehicles/Pegas
קיה K4

קיה K4 (באנגלית: Kia K4) היא מכונית משפחתית גדולה מתוצרת יצרנית הרכב הסינית Dongfeng Yueda Kia (אנ') (שם רשמי: Dongfeng Yueda Kia Motor Co., Ltd, בסינית: 东风悦达起亚汽车), חברת בת של Dongfeng Motor Corporation (אנ') ויצרנית הרכב הדרום קוריאנית קיה אשר מיוצרת משנת 2014 ועד היום בסין. Dongfeng Motor Corporation (אנ') ויצרנית הרכב הדרום קוריאנית קיה שותפים שווים (joint venture). 4 דלתות. 5 נוסעים. מנוע קדמי. מנועי בנזין. סוג הנעה: הנעה קדמית. נפח תא מטען - 525 ליטר. מחיר היחידה נע בין 128,800 - 189,800 רנמינבי (2014, בסין). בשנת 2018 עברה "קיה K4" מתיחת פנים. דגם "קיה K4" דגם "קיה K4" דגם "קיה K4" דגם "קיה K4" דגם "קיה K4" דגם "קיה K4" דגם "Hyundai Mistra" (אנ') (משמאל), דגם "קיה K4" (מימין) - חולקות פלטפורמה משותפת קיה KX3 קיה פגאס מדיה וקבצים בנושא קיה K4 בוויקישיתוף אתר האינטרנט הרשמי של קיה K4 קיה K4, סרטון באתר יוטיוב דגם "קיה K4" carnewschina.com/2014/08/29/kia-k4-sedan-debuts-in-china-on-the-chengdu-auto-show דגם "קיה K4", בפיתוח "קיה" עבור סין carnewschina.com/2012/09/21/kia-will-develop-a-k4-for-china דגמי "קיה K4" carnewschina.com/2014/08/26/this-is-the-kia-k4-sedan-for-the-chinese-car-market "קיה K4" thekeea.com/blog/production-ready-k4-sedan
היינריך השבעים ושניים, נסיך רויס-לובנשטיין-אברסדורף

היינריך השבעים ושניים, נסיך רויס-לובנשטיין-אברסדורף (בגרמנית: Heinrich LXXII. Reuß zu Lobenstein und Ebersdorf;‏27 במרץ 1797 – 17 בפברואר 1853) היה נסיך רויס-לובנשטיין בין השנים 1824–1848, נסיך רויס-אברסדורף בין השנים 1822–1848. היינריך נולד ב-27 במרץ 1797 בזאלבורג-אברסדורף שהשתייכה לרוזנות רויס-אברסדורף, להיינריך החמישים ואחד, רוזן רויס-אברסדורף ולרוזנת לואיזה פון הוים, בתם של גוטהלף אדולף, רוזן הוים וסופיה אוגוסטה, רוזנת שטולברג-רוסלה. שלא כמו אצל רוב שליטי אירופה, המספר הסודר שנוסף לשמו לא סימל שהיו כל כך הרבה שליטים עם השם הזה לפניו, אלא לפי המסורת, כל הגברים בבית רויס נקראו בשם היינריך, ומוספרו לפי סדר הלידה במשפחה באופן כללי. בנסיכות רויס הקו הצעיר, שיטת המספור הייתה לאפס בכל תחילת המאה; לפיכך היינריך השבעים ושניים כונה כך בשל העובדה שנולד בסופה של המאה השמונה עשרה. בשנת 1822 מת אביו, והיינריך ירש את נסיכות רויס-אברסדורף. בשנת 1824 מת היינריך החמישים וארבעה, נסיך רויס-לובנשטיין ללא ילדים, והיינריך ירש את נחלותיו והקים את נסיכות רויס-לובנשטיין-אברסדורף. בשנת 1848 פרצו בנסיכות מהומות כחלק ממהפכות אביב העמים, ובעקבות כך התפטר היינריך, והנסיכות אוחדה עם נסיכות רויס-שלייץ ליצירת נסיכות רויס הקו הצעיר. לאחר התפטרותו עבר היינריך להתגורר בדרזדן, וחי שם עד מותו ב-17 בפברואר 1853. מדיה וקבצים בנושא היינריך השבעים ושניים, נסיך רויס-לובנשטיין-אברסדורף בוויקישיתוף "A German page describing the crisis which led to his abdication". thueringen.de. אורכב מ-המקור ב-2016-03-03. נבדק ב-18 באפריל 2019. {{cite web}}: (עזרה)
מיקוהאזה

מיקוהאזה (בהונגרית: Mikóháza) הוא כפר במחוז בורשוד-אבאוי-זמפלן שבצפון מזרח הונגריה. הוא שוכן למרגלות רכס הרי טוקאי-אפרייש, ליד נחל בוז'ווה. על פי המסמכים הראשונים שנכתבו הוקם הכפר בשנת 1235, כאשר משפחת מיקו משבט אובל התיישבה כאן. האנשים החיים כאן עסקו בחקלאות, גידול בעלי חיים וחקלאות במפעלים במהלך המאות האחרונות. מהמחצית השנייה של המאה ה-19 מילאה החקלאות תפקיד משמעותי. במאה ה -20 התייצבה ההתיישבות בכל רחבי הארץ פעמיים: בשנות השלושים ובשנות החמישים והשישים. המראות בכפר: כשמגיעים משאטוראליאויהיי רואים את האנדרטה עם הנשר המיתי של ההונגרים הקדומים שהוקם לכבוד החיילים שנהרגו במלחמת העולם הראשונה בקצה הדרומי של הכפר. זה הפך לסמל היישוב. ניתן לחלוף ליד האנדרטה על פני מגדל הכנסייה היוונית הקתולית. המגדל נבנה בשנת 1769 והוא מעוטר ב 48 תמונות עם צלב המשיח באמצע ועם מרים הבתולה וסנט ג'ון משני הצדדים. פארק המילניום ליד הכנסייה הוקם לכבוד מאה שנה להקמת המדינה ההונגרית. במרכז הפארק ניתן למצוא את הדמות בצורת הפעמון לזכר הפעמון הגדול של מיקוהאזה שנשדד במלחמת העולם הראשונה. בהליכה מעל נחל בוז'ווה, החוצה את הכפר, ניתן לראות את הכנסייה הקלוויניסטית, ואז ללכת על שביל טיולים אדום-לבן, המוביל לשורה של 95 מרתפי יין עממיים שנבנו בסוף המאה ה-19. במהלך השנים חיו בכפר מעט יהודים ובמקום קיימות מצבות יהודיות אתר האינטרנט הרשמי של מיקוהאזה (בהונגרית) מדיה וקבצים בנושא מיקוהאזה בוויקישיתוף נתוני הכפר באתר הלמ"ס ההונגרי מצבות יהודיות במיקוהאזה מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
מסגד האימאם עלי (סטוקהולם)

מסגד האימאם עלי (בשוודית: Imam Ali moské) הוא מסגד שיעי גדול שנמצא ביארפלה, מחוז סטוקהולם, שוודיה. הוא המסגד הגדול ביותר במדינות הנורדיות. פעילות המסגד החלה בשנת 1996. המסגד עוסק, בין היתר, בשילוב המוסלמים בחברה השוודית. המסגד מארגן סמינרים וכנסים בנושאי האסלאם בשוודיה. במסגד מטופלים ענייני נישואים וגירושים של מוסלמים. במסגד יש ספרייה שמכילה יותר מ-3,000 ספרים. החל מ-22 ביוני 2014 המסגד מקיים מפעם לפעם בית פתוח לציבור הלא מוסלמי, לשם הכרת האסלאם והמסגד. במאי 2017 הוצת הבניין, ונגרם נזק לחזית המסגד ולתקרתו. מדיה וקבצים בנושא מסגד האימאם עלי בוויקישיתוף אתר האינטרנט הרשמי של מסגד האימאם עלי Sweden Muslims express 'shock' over mosque fire, Al Jazeera, 1 May 2017
נג'הוטה

נג'הוטה (בהונגרית: Nagyhuta) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-128 תושבים בשנת 1990 עד ל-45 תושבים בלבד בשנת 2020 (ירידה של מעל 60%). בשנת 1840 נרשמו במפקד בכפר עשרה יהודים. מדיה וקבצים בנושא נג'הוטה בוויקישיתוף אתר האינטרנט הרשמי של נג'הוטה (בהונגרית) הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
קרחון ברניצה

קרחון ברניצה (באנגלית: Brenitsa Glacier; בבולגרית: ледник Бреница) הוא קרחון בחוף אוסקר השני, בארץ גרהאם שבאנטארקטיקה. הקרחון ממוקם מדרום מערב לקרחון דריגלסקי, ממערב לקרחון רוגוש, וממזרח לקרחון הקטוריה. הקרחון מנקז לכיוון דרום מערב את מדרונותיה הדרומיים של רמת פוסטר, וממזרח להר קוואנדרי הקרחון נשפך לתוך מפרצון וון, שבים וודל, מזרחית לקרחון הקטוריה. הקרחון מופה לראשונה על ידי משלחת סקר בריטית בשנת 1978. הקרחון נקרא על שם היישוב ברניצה (Бреница) שבצפון מזרח בולגריה. קרחון ברנציה בגאזט האנטארקטי הבולגרי (בבולגרית) קרחון ברניצה באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הבולגרי מידע היסטורי וגאוגרפי
נירי

נירי (בהונגרית: Nyíri) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-477 תושבים בשנת 1990 עד ל-403 תושבים בלבד בשנת 2023. במהלך השנים חיו בכפר יהודים מעטים. אתר האינטרנט הרשמי של נירי (בהונגרית) מדיה וקבצים בנושא נירי בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
מסגד טרולהטן

מסגד טרולהטן (בשוודית: Trollhättans moské) הוא מסגד שיעי גדול שנמצא בטרולהטן, וסטרה ייטלנד, שוודיה. לאחר שנשיא אוגנדה, אידי אמין, גירש בשנת 1972 את כל האסייתים מאוגנדה, רבים מהם היו מוסלמים שיעים שהתיישבו בשוודיה. ב-1976 הם ייסדו מרכז אסלמי מקומי וב-1985 המסגד נבנה. ב-14 באוגוסט 1993 פעילים אנטי-איסלמים תקפו את המסגד (המקורי) עם בקבוקי תבערה וגרמו לו נזק נרחב שהרס אותו. המסגד הנוכחי שנבנה על חורבות המסגד ההרוס, גדול יותר מהמסגד המקורי. למסגד יש כיפה אחת ושני מינרטים. ערך זה הוא קצרמר בנושא מסגדים ובנושא שוודיה. אתם מוזמנים לתרום לוויקיפדיה ולהרחיב אותו.
פאלהאזה

פאלהאזה (בהונגרית: Pálháza) היא עיירה במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית פאלהאזה נמצאת בירידה שנים רבות מ-1,124 תושבים בשנת 1990 עד ל-1,048 תושבים בלבד בשנת 2018 (ירידה של כ-6%). במהלך השנים חיו בעיירה מעט יהודים. מדיה וקבצים בנושא פאלהאזה בוויקישיתוף אתר האינטרנט הרשמי של פאלהאזה (בהונגרית) (בהונגרית) הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
פוסטפלו

פוסטפלו (בהונגרית: Pusztafalu) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-311 תושבים בשנת 1990 עד ל-167 תושבים בלבד בשנת 2018 (ירידה של כ-46%). במפקדי אוכלוסייה בשנים 1840 ו-1880 נרשמו בכפר 17 יהודים. מדיה וקבצים בנושא פוסטפלו בוויקישיתוף אתר האינטרנט הרשמי של פוסטפלו (בהונגרית)(בהונגרית) הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
מסגד האימאם עלי (קופנהגן)

מסגד האימאם עלי (בדנית: Imam Ali Moske, בערבית: مسجد الإمام علي) הוא המסגד השיעי היחיד בדנמרק. בניית המסגד החלה בנורדווסט, קופנהגן, בשנת 2009. הבנייה הושלמה בשנת 2015, ובאותה שנה נפתח לציבור. המסגד בגודל של 2,100 מטרים רבועים ומכיל עד 1,500 איש. הוא מעוצב בסגנון נאו-איראני, עם שני מינרטים בגובה 32 מטר וכיפה מרכזית בצבע טורקיז. עלות בנייתו נאמדת ב-40–50 מיליון קרונות דניות. מדיה וקבצים בנושא מסגד האימאם עלי בוויקישיתוף אתר האינטרנט הרשמי של מסגד האימאם עלי "Largest Shia mosque opens in Copenhagen". 1 באוקטובר 2015. {{cite web}}: (עזרה)
היינריך העשרים ותשעה, רוזן רויס-אברסדורף

היינריך העשרים ותשעה, רוזן רויס-אברסדורף (בגרמנית: Heinrich XXIX. Reuß zu Ebersdorf; ‏21 ביולי 1699 - 22 במאי 1747) היה חבר בבית רויס הקו הצעיר, ורוזן רויס-אברסדורף בין השנים 1711–1747. היינריך נולד ב-21 ביולי 1699 באברסדורף, להיינריך העשירי, רוזן רויס-אברסדורף ולארדמוטה בניגנה מזולמס-לאובאך, בתם של יוהאן פרידריך, רוזן זולמס-בארוט ובניגנה מפומניץ. שלא כמו אצל רוב שליטי אירופה, המספר הסודר שנוסף לשמו לא סימל שהיו כל כך הרבה שליטים עם השם הזה לפניו, אלא לפי המסורת, כל הגברים בבית רויס נקראו בשם היינריך, ומוספרו לפי סדר הלידה במשפחה באופן כללי. בנסיכות רויס הקו הצעיר, שיטת המספור הייתה לאפס בכל תחילת המאה. הוריו גידלו אותו אך ורק על פי ההנחיות של הפייטיזם. היינריך התיידד עם הרוזן ניקולאוס לודוויג פון זינצנדורף. ב-7 בספטמבר 1721 התחתן היינריך עם סופיה תאודורה, רוזנת קסטל-רמלינגן, בתם של וולפגנג, רוזן קסטל-קסטל ודורותיאה רנטה מצינצנדורף-פוטנדורף, ממנה נולדו לו עשרה ילדים. בחתונתו של היינריך, הרוזן ניקולאוס לודוויג פגש את אחותו של היינריך, ארדמוט דורותיאה, והם התחתנו בדיוק שנה אחת מאוחר יותר. היינריך ייסד את הכנסייה המורבית, ומכיוון שהבדלי המעמדות בוטלו ברובם בכנסייה זו, נפגש הכפר כולו באולם הנשפים של הארמון כדי להתפלל ולשיר מזמורים. הרוזן ומשרתיו היו מתייחסים זה לזה כאל "אחים" בזמן ששהו בכנסייה. ב-22 במאי 1747 מת היינריך בהרנהאג, ובנו היינריך העשרים וארבעה, רוזן רויס-אברסדורף ירש את נחלותיו ותאריו. ב-7 בספטמבר 1721 התחתן היינריך עם סופיה תאודורה, רוזנת קסטל-רמלינגן, בתם של וולפגנג, רוזן קסטל-קסטל ודורותיאה רנטה מצינצנדורף-פוטנדורף, ממנה נולדו לו 13 ילדים: רנאטה בניגנה, רוזנת רויס-אברסדורף (1722–1747) היינריך העשרים וארבעה, רוזן רויס-אברסדורף (1724–1779) היינריך העשרים ושישה, רוזן רויס-אברסדורף (1725–1796) היינריך העשרים ושמונה, רוזן רויס-אברסדורף (1726–1797), התחתן עם אגנס סופיה מפרומניץ, בתו של ארדמן השני, רוזן פרומניץ סופיה אוגוסטה, רוזנת רויס-אברסדורף (1728–1753), התחתנה עם הברון לודוויג פון וייטלפסהאוזן שרלוטה לואיזה, רוזנת רויס-אברסדורף (1729–1792) היינריך השלושים ואחד, רוזן רויס-אברסדורף (1731–1763) היינריך השלושים ושניים, רוזן רויס-אברסדורף (1733–1756), נהרג בקרב לובוזיץ היינריך השלושים ושלושה, רוזן רויס-אברסדורף (1734–1791) היינריך השלושים וארבעה, רוזן רויס-אברסדורף (1737–1806) כריסטיאנה אלאנורה, רוזנת רויס-אברסדורף (1739–1761) מריה אליזבת, רוזנת רויס-אברסדורף (1740–1784), התחתנה עם היינריך העשרים וחמישה, רוזן רויס-לובנשטיין יוהנה דורותיאה, רוזנת רויס-אברסדורף (1743–1801) התחתנה עם כריסטוף פרידריך לוין פון טרוטה מדיה וקבצים בנושא היינריך העשרים ותשעה, רוזן רויס-אברסדורף בוויקישיתוף
קרחון רוגוש

קרחון רוגוש (באנגלית: Rogosh Glacier; בבולגרית: ледник Рогош) הוא קרחון בחוף אוסקר השני, בארץ גרהאם שבאנטארקטיקה. הקרחון ממוקם ממזרח לקרחון ברניצה, דרומית לקרחון דריגאלסקי, ומדרום מערב לקרחון זלוקוצנה וקרחון ריסימינה. אורכו של הקרחון 29 קילומטרים ורוחבו 5 קילומטרים. הקרחון מנקז את רכס קיוסטנדיל לכיוון דרום מערב, בין רמת לובש ורמת איוואנילי, ופונה לכיוון צפון מזרח לעבר פסגת סקילי; ברכס היוצר את כף פיירווד'ר הקרחון מתפצל לשני עברי הרכס, וזורם לתוך מפרץ ארטאנס שמדרום לרכס, ולים ודל, ממערב לנונאטאק פדרסן ממזרח לרכס. הקרחון מופה לראשונה על ידי סקר בריטי בשנת 1974. הקרחון נקרא על שמו של הכפר רוגוש שבדרום בולגריה. קרחון רוגוש בגאזט האנטארקטי הבולגרי (בבולגרית) קרחון רוגוש באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הבולגרי מידע גאוגרפי והיסטורי
אלפיני

אלפיני (באיטלקית: Alpini; 'האלפים') הם יחידות לוחמה הררית מיוחדות של צבא איטליה. יחידות האלפיני נוסדו בשנת 1872 במטרה להגן על גבולה הצפוני של איטליה, עם אוסטריה וצרפת, גבול המתפרס לאורך רכס הרי האלפים. האלפיני נחשבות ליחידות לוחמה הררית הפעילות הוותיקות ביותר בעולם, בצבא האיטלקי יש להם מעמד של יחידות מיוחדות ויוקרתיות עם מורשת ומסורת רבה. בדומה ליחידות דומות במדינות אחרות, חיילי האלפיני גויסו בעיקר מאזורים כפריים והרריים, סמוך לאזור בו ישרתו - כך הורכבו היחידות מלוחמים שהכירו את האופי המסוים של האלפים האיטלקים וגדלו עם הטיפוגרפיה ותנאי מזג האוויר האופייניים לאזורים אלו. יחידות האלפיני לקחו חלק חשוב בלחימה באלפים במהלך מלחמת העולם הראשונה בעיקר בלחימה מול האימפריה האוסטרו-הונגרית והגיעו לשיאן במהלך מלחמת העולם השנייה כאשר מנו יחידות האלפיני 6 דיוויזיות עם כ-17,460 חיילים בכל דיוויזיה. כיום כוחות האלפיני הצטמצמו לכדי שתי חטיבות לוחמות; חטיבת אלפיני טורינו השוכנת בטורינו באזור הגבול המערבי מול צרפת, ו-חטיבת אלפיני יוליה השוכנת באודינה שבאלפים היוליאניים באזור הגבול המזרחי מול אוסטריה. שתי החטיבות כוללות שלושה רגימנטים של חיל רגלים הררי, בנוסף לרגימנט ארטילריה, רגימנט הנדסה ורגימנט לוגיסטיקה. החטיבות פועלות תחת מפקדת חיילי האלפיני שמנהלת את האימון וההכשרה של חיילי האלפיני כחלק מדיווזיית טרידנטינה (אחת משלוש דיוויזיות סדירות בצבא האיטלקי). לצד שתי חטיבות אלו, מפקדת האלפיני כוללת גם את 'רגימנט האלפיני המוצנח הרביעי', 'רגימנט הקשר האלפיני השני' ואת 'רגימנט אלפיני השישי' (המשמש רגימנט אימון בגובה רב). מפקדת חיילי האלפיני - ממוקמת בבולצנו, צפון-מזרח איטליה. הבריגדה האלפינית טאוריננסה - ממוקמת בטורינו, צפון-מערב איטליה. גדוד פיקוד וסיוע טורינו רגימנט אלפיני השני רגימנט אלפיני השלישי רגימנט אלפיני התשיעי רגימנט ארטילריה הררית הראשון רגימנט הנדסה אלפינית ה-32 רגימנט לוגיסטיקה טורינו הבריגדה האלפינית יוליה - ממוקמת באודינה, צפון-מזרח איטליה. גדוד פיקוד וסיוע יוליה רגימנט אלפיני החמישי רגימנט אלפיני השביעי רגימנט אלפיני השמיני רגימנט ארטילריה הררית השלישי רגימנט הנדסה אלפינית השני רגימנט לוגיסטיקה יוליה חיילי אלפיני בטיפוס במהלך מלחמת העולם הראשונה חיילי הרגימנט השביעי עם כובעי האלפיני חיילי אלפיני באימון, 2011 חיילי הרגימנט התשיעי במצעד חיילי הרגימנט השלישי באימון בגרמניה חיילי רגימנט ההנדסה ה-32 באפגניסטן יחידת האלפיניסטים גבירגסייגר לוחמה הררית אתר האינטרנט הרשמי של אלפיני אודות האלפיני (אורכב 13.05.2019 בארכיון Wayback Machine) במגזין 'Italian Heritage'. כתבה על המסורות של האלפיני, The Economist. https://www.youtube.com/watch?v=zVKYbnLLnoY https://www.youtube.com/watch?v=x6iwpwUCv-k